**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F -03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za poziciju ekonomski analitičar/ka**

Tim za socijalno uključivanje i smanjenje siromaštva Vlade Republike Srbije (u daljem tekstu: SIPRU) objavljuje konkurs za poziciju ekonomski analitičar/ka (u daljem tekstu: konsultant/kinja).

Ovaj konkurs finansira se sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

SPRU će angažovati konsultanta/kinju radi implementacije širokog spektra analitičkih i koordinativnih aktivnosti koje se odnose na praćenje trendova socijalnog uključivanja i smanjenja siromaštva u cilju doprinosa razvoju politika na nacionalnom i lokalnom nivou koje su bazirane na podacima. Fokus će biti na uspostavljanju, organizaciji i implementaciji različitih inicijativa, koje će istražiti korelacije između siromaštva i položaja osetljivih grupa u relevantnim oblastima (obrazovanje, socijalna zaštita, zdravlje i stanovanje). Kao deo obaveza, konsultant će asistirati menadžeru u implementaciji tekućih SIPRU prioriteta. Takođe, konsultant/kinja će istražiti načine za unapređenje praćenja siromaštva i socijalnog uključivanja u svim domenima, na nacionalnom kao i na lokalnom nivou u cilju pružanja ideja i smernica za razvoj politika i budžeta u relevantnim oblastima. Konsultant će pratiti savremene tendencije i izazove u domenu smanjenja siromaštva i socijalnog uključivanja baziranih na EU i/ili međunarodnim istraživanjima, kao i održavati učestale kontakte sa svim relevantnim lokalnim, nacionalnim i međunarodnim akterima radi omogućavanja širenja znanja i dobre prakse u politikama vezanim za siromaštvo i socijalno uključivanje.

Sve pomenute aktivnosti će biti implementirane uz uvažavanje sledećih radnih standarda: (1) prilagodljivost na kontinuiranu promenljivost okolnosti; (2) proaktivnost u traganju za novim prilikama za istraživanja i analize kako bi SIPRU ostao referentna tačka za teme vezane za socijalno uključivanje i smanjenje siromaštva; (3) snažna posvećenost uspostavljanju novih partnerstava i očuvanju postojećih partnerstava. Konsultant/kinja na poziciji ekonomski analitičar/ka biće angažovan/a na puno radno vreme.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključene grupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

**Prva komponenta – Stručna i koordinatorska podrška u cilju izgradnje kapaciteta predstavnika/ca nacionalnih i lokalnih institucija za kreiranje kvalitetnih i inkluzivnih nacionalnih i lokalnih politika:**

* Stručni doprinos u razvoja, pripremi i praćenju relevantnih strateških i legislativnih instrumenata na nacionalnom i lokalnom nivou, kao i priprema statističkih analiza i socio-ekonomskih trendova.
* Zagovaranje brzih i dubinskih analiza socio-ekonomskih podataka radi efektivnih mera i politika za odgovor na ekonomske promene.
* U saradnji sa menadžerom podrška mehanizmima za praćenje i izveštavanje o trendovima socijalne uključenosti i smanjenja siromaštva: mapiranje nedostajućih izvora podataka, predstavljanje novih indikatora, podrška kontinuitetu u proračunu relevantnih podataka, sprovođenje sekundarnih analiza na osnovu postojećih podataka, unapređenje procesa prikupljanja podataka na nacionalnom i lokalnom nivou;
* Podrška menadžeru u uspostavljanju novih partnerstava i promociji saradnje unutar istraživačke zajednice kroz različite aktivnosti, kao i održavanje SIPRU uloge kao nacionalnog savetodavnog tela za Anketu o prihodima i uslovima života (SILC) i Ankete o potrošnji domaćinstva (HBS), sprovođenje javnih poziva za sekundarne analize podataka u oblasti društvenih nauka itd. Podrška SIPRU koordinatorima/kama u njihovim aktivnostima u vezi sa indikatorima, smernicama i statističkom izveštavanju.

**Druga komponenta – Savetovanje u vezi sa politikama i razvoj saradnje sa fokusom na promociju i implementaciju SIPRU prioriteta:**

* Učešće u radnim grupama, savetima i relevantnim telima/mehanizmima za razvoj politika i/ili praćenje politika u domenu zapošljavanja, socijalne zaštite i socijalnog uključivanja;
* Podrška resornim ministarstvima (nadležnih za oblasti obrazovanja, socijalne zaštite, stanovanja, zdravstvene zaštite, ljudskih i manjinskih prava) u planiraju i kreiraju politika socijalnog uključivanja; inicirajnju relevantnih analiza za unapređenje politika, kao i prikupljanju i promovisanju relevantnih podataka;
* Priprema preporuka za izmene politika baziranih na podacima, a u vezi sa povezanošću između socijalne zaštite i participaciji u obrazovanju, uslova života i zdravstvenih indikatora;
* Podrška u povezivanju procesa vezanih za Evropske integracije sa socijalnim uključivanjem u oblasti socijalne zaštite, kao i promocija evropskih standarda i praksi.

**Treća komponenta – doprinos informisanju i komunikaciji u cilju ohrabrenja građana/ki i članova/ica isključenih grupa za aktivnu ulogu u procesima socijalnog uključivanja.**

* Doprinos visokoj vidljivosti SIPRU, kao vodećeg aktera u domenu socijalnog uključivanja i smanjenja siromaštva, među ključnim internim i eksternim grupama kroz medijsko prezentovanje, doprinos SIPRU sajtu, uključujući blog o socijalnom uključivanju, Biltenu i društvenim mrežama.

**Četvrta komponenta – Drugi zadatak u sklopu opisa posla dodeljen od strane menadžera SIPRU.**

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultant/kinja koji/a ispuni kriterijume će biti angažovan/a u periodu od 22. februara do 30 juna 2021. godine.

**\*\*\***

Tim za socijalno uključivanje i smanjenje siromaštva poziva zainteresovane konsultante/konsultantkinje da podnesu svoju izjavu o zainteresovanosti za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

* Univerzitetsko obrazovanje iz ekonomije, sociologije ili druge relevantne oblasti;
* Najmanje 5 godina relevantnog radnog iskustva, uključujući istraživački rad i koordinaciju projektnih aktivnosti;
* Poznavanje pitanja iz oblasti socijalne zaštite, siromaštva, i/ili socijalnog uključivanja;
* Iskustvo u radu sa institucijama, organizacijama civilnog društva i/ili istraživačkim organizacijama na nacionalnom i/ili lokalnom nivou je dodata vrednost;
* Dobro poznavanje engleskog jezika.
* Dobre analitičke veštine.

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti za sprovođenje projektnog zadatka (popuniti formular dat u Prilogu 2), 3) biografiju na engleskom jeziku (Prilog 3).

Napomena: Ukoliko konsultant/kinja ima status državnog službenika/ce ili javnog službenika/ce prema relevantnoj zakonskoj regulativi, konsultant/kinja je dužan/a da obezbedi pisanu saglasnost poslodavca o dodatnom angažovanju i nepostojanju sukoba interesa.[[1]](#footnote-1)

# Izbor će se vršiti primenom metode: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na <http://socijalnoukljucivanje.gov.rs/wp-content/uploads/2018/08/Prilog-broj-3.doc>.

Molimo da izjavu o zainteresovanosti dostavite elektronskom poštom na adresu dragana.jovanovic@gov.rs najkasnije **do 18. februara 2021. godine**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za poziciju ekonomski analitičar/ka:

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis***  |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**

1. Zakon o državnim službenicima ("Sl. glasnik RS", br. 79/2005, 81/2005 - ispr., 83/2005 - ispr., 64/2007, 67/2007 - ispr., 116/2008, 104/2009, 99/2014, 94/2017, 95/2018 i 157/2020) i Zakon o zaposlenima u javnim službama ("Sl. glasnik RS", br. 113/2017, 95/2018, 86/2019 i 157/2020). [↑](#footnote-ref-1)